Tony Q Rastafara

**Tony Q Rastafara** ya iku wong kang dadi ikon utawa simbol reggae Indonésia. Dhèwèké kalebu pelopor, *produktif* lan duwé watak kang kuwat.

Tony wiwit mainaké reggae ing taun 1989. Nalika semana, dhèwèké isih nggawa lagu-lagu saka The Rolling Stones lan The Beatles kanthi aransemen reggae. Wiwit wektu iku, Tony bebarengan karo grupé terus ngembangaké musik reggae lan uga marakaké gaya rambut gimbal minangka ciri khas budaya reggae ing Indonesia. Amarga usaha lan ketekunané, Tony Q dikenal minangka pelopor reggae Indonesia lan asring dijuluki “Bapak Reggae Indonesia”.

Grup reggae pisanané dijenengi Roots Rock Reggae. Sawisé iku dhèwèké tau gabung karo band Exodus lan Rastaman, banjur ing taun 1994 mbentuk grup anyar aran Rastafara. Jeneng iki banjur dadi jeneng panggungé kanthi tambahan aksara “Q”, sing asalé saka jeneng panggilan ciliké, “Tonyku”, kanggo mbedakaké karo bocah liya sing jenengé padha ing kampungé.

Bebarengan karo Rastafara, Tony Q nerbitaké loro album, yaiku *Rambut Gimbal* (1996) lan *Gue Falling In Love* (1997). Meh kabèh lagu ing album kasebut digawé dhéwé déning Tony Q, kanthi tema sosial, kemanusiaan, katresnan, lan urip saben dina masyarakat. Lagu “Rambut Gimbal” dadi salah siji sing misuwur lan ndadèkaké istilah kasebut luwih dikenal ing masyarakat Indonesia.

Rastafara dianggep béda amarga bisa nyawijèkaké unsur musik tradisional Indonesia, kayata kendhang Sunda lan gamelan Jawa, menyang aransemen reggae. Perpaduan iki ngasilaké warna reggae khas Indonesia sing ora mung niru pengaruh saka musisi internasional kaya UB40 lan Jimmy Cliff.

## Karièr Solo 
Ing taun 2000, Tony Q Rastafara sing nalika iku wiwit dikenal kanthi jeneng panggung Tony Q Rastafara kasil nerbitaké album solo kapisan kanthi irah-irahan *Damai Dengan Cinta* tanpa naungan perusahaan rekaman. Liwat album iki, Tony Q wiwit nggayuh pucuk kariré ing jalur musik reggae. Sawisé album kapisané dirungokaké déning salah sawijining profesor musik saka Kanada, Tony Q diwènèhi rujukan supaya ngirim demo kanggo mèlu ajang Bob Marley Festival ing Amerika Serikat. Pihak panitia festival nampani kanthi apik lagu-lagu ing demo kasebut lan ngundang Tony Q tampil ing taun 2002. Nanging, rencana mangkaté Tony Q lan rombongané kapeksa batal amarga ora pikantuk visa saka Kedutaan Amerika kanthi alesan keamanan gegayutan karo kedadeyan September 11 attacks sing dumadi cedhak karo jadwal keberangkatané.

Ing taun 2003, Tony Q Rastafara nerbitaké album solo kapindho kanthi judhul *Kronologi*. Album iki ngemot kumpulan lagu saka karya-karya sadurungé lan uga sawetara lagu anyar sing durung tau dirilis. Sabanjuré, ing taun 2005 dhèwèké ngluncuraké album *Salam Damai*, kang nyoba nggabungaké musik reggae karo unsur instrumen tradisional Indonesia. Ing album iki ana lagu nganggo basa Sunda, “Paris Van Java”, lan basa Jawa, “Ngajogjakarta”, sing ndadèkaké warna tradisional Indonesia saya kandel ing alunan reggae.
# Rambut Gimbal (1996), Hemagita Record/BMG
# Gue Fallin In Love (1997), Hemagita Record/BMG
# Damai Dengan Cinta (2000), AK Production
# Kronologi (2003), Indonésia Rasta Production
# Salam Damai (2005), IM Production
# Anak Kampung (2007), 267 Records
# Présidhèn (2009), Tony Q Production
# Akustik kurangtambah (2010), Tony Q Production

## Single lan kompilasi 
# “Aku Anak Kampung”, (2005) IRR Compilation Album
# “Pat Gulipat”, (Damai dengan Cinta, 2000) Putumayo World Music
# OST Ai Lop Yu Pul (2009), Maleo Entertainment

## Prestasi 
# Headliners “Bob Marely Festival” ,Houston TX, USA (2002)
# Undhangan “Legend of Rastareggae Festival”, Houston TX,USA (2003-2005)
# Putumayo World Music Album Compilation “Reggae Playground” (2006)
# Discovery, Cumbancha World Music, VA, USA (2010)

## Cathetan suku